JydskeVestkysten har sendt en reporter og fotograf til Nørrebro, for at undersøge 'hvad der gik galt'. Enhedslisten fik 26 procent, og Alternativet fik 18 procent

- Det er en opgave med rimelig bred bagkant.

- Jeg går rundt 6-7 timer på Nørrebro, og spørger mig lidt for på bænke, værtshuse og møder nogle gøglere og fantaster og undersøger, hvad der gik galt herovre hos jer.

- Lidt i samme stil som I gør med Vestjylland.

Skal forklare hvorfor Nørrebro har stemt sådan

Sådan siger Ole Bruhn, journalist på avisen JydskeVestkysten, der er sendt på reportagetur til en valgkreds på Nørrebro, for at finde ud af, hvad der gik galt i sidste uge, da Enhedslisten scorede 26,2 procent af stemmerne og Alternativet bragede ind med 17,9 procent.

- Jeg skal forklare mine læsere, hvad der har fået folk til at stemme på den måde - ligesom alle I (og ja, Ekstra Bladet har også sendt et hold til det sydlige Jylland for at finde ud af, hvorfor folk stemte DF red.) hovedstadsmedier og TV2 har gjort de sidste dage, hvor i prøver at forklare jeres læsere og seere, hvorfor valget gik som det gik nede hos os, siger Ole Bruhn,

Se også: Marwa, 17 år: Negative reaktioner på DF-fremgang irriterer mig

Ole skal skrive fire sider til søndagsudgaven af avisen, der har hovedkontor i Esbjerg, hvor DF fik 26, 3 procent - en fremgang fra 12,9 procent.

Hvilken historie er mest interessant?

Den om DF i det sydlige Jylland eller den om Alternativet og Enhedslisten på Nørrebro?